38. ΒΑΣΙΛΙΚΟΝ ΔΙΑΤΑΓΜΑ της 11/19 Δεκ.1956 Περί παρατάσεως της διαρκείας προστασίας των τέως εχθρικών σημάτων και της προθεσμίας μη ισχύος ενίων λόγων διαγραφής τούτων. Έχοντες υπ’ όψιν τας διατάξεις της παρ. 4 του άρθρ. 26 του Ν.Δ. 1138/1949 «περί των εχθρικών περιουσιών» ως και την υπ’ αριθ. 648/1956 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και του Εμπορίου Υπουργών, απεφασίσαμεν και διατάσσομεν: Άρθρον μόνο.-1.Η διάρκεια της προστασίας των σημάτων, περί ων το άρθρ. 1 του Β.Δ της 12/13 Σεπτ. 1951 «περί προστασίας τέως εχθρικών σημάτων κλπ.», παρατείνεται δυνάμει του παρόντος και άνευ ετέρας διατυπώσεως μέχρι της 31 Δεκ. 1958. 2.Παρατείνεται μέχρι της 31 Δεκ. 1958 η εν άρθρ. 2 του, περί ου η προηγουμένη παράγραφος του παρόντος άρθρου, Β.Δ/τος προθεσμία μη ισχύος των εν τω άρθρω τούτω αναφερομένων λόγων διαγραφής, περί ων το άρθρ. 15 του Α.Ν. 1998/1939, ως το άρθρον τούτο αντικατεστάθη δια του άρθρ. 8 του Νόμ. 3205/1955. 3.Αι κατα τας δύο προηγουμένας παραγράφους του παρόντος άρθρου παρατάσεις περιλαμβάνουσι μόνον σήματα περιελθόντα τω Ελληνικώ Δημοσίω βάσει των διατάξεων του Α.Ν. 1530/50, ως και τοιαύτα περιελθόντα αυτώ κατόπιν επεκτάσεως των διατάξεων τούτων δια Β.Δ/των εκδοθέντων συμφώνως προς το άρθρ. 16 αυτού, δεν περιλαμβάνουσιν όμως εκ των σημάτων τούτων εκείνα, εφ’ ων κατά την δημοσίευσιν του παρόντος δεν διατηρεί εξ οιουδήποτε λόγου δικαιώματα το Ελληνικόν Δημόσιον. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ.180,6(β) 